AWC วิ่ง 3% หลังโชว์กำไร Q3 โต 49% ทะลุ 1.02 พันล้าน
AWC บวก 3% หลังโชว์กำไรไตรมาส 3/65 โต 49% ทะลุ 1.02 พันล้าน พร้อมเดินหน้าเข้าลงทุนและพัฒนา 2 โครงการในกรุงเทพฯ และภูเก็ต กว่า 8 พันล้าน เสริมศักยภาพท่องเที่ยวไทย
AWC บวก 3% หลังโชว์กำไรไตรมาส 3/65 โต 49% ทะลุ 1.02 พันล้าน พร้อมเดินหน้าเข้าลงทุนและพัฒนา 2 โครงการในกรุงเทพฯ และภูเก็ต กว่า 8 พันล้าน เสริมศักยภาพท่องเที่ยวไทย
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 14:49 น. อยู่ที่ระดับ 6 บาท บวก 0.15 บาท หรือ 2.56% สูงสุดที่ระดับ 6.05 บาท ต่ำสุดที่ระดับ 5.85 บาท ด้วยมูลค่าการซื้อขาย 164.81 ล้านบาท

สำหรับราคาหุ้น AWC ที่ปรับตัวขึ้นนั้น คาดมาจากนักลงทุนเข้าเก็งผลประกอบกอบการงวดไตรมาส 3/65 ที่เติบโตโดดเด่น โดยบริษัทมีกำไร 1.02 พันล้านบาท เติบโต 49.41% จากงวดเดียวกันของปีก่อน ที่มีกำไร 686.99 ล้านบาท
นอกจากนี้บริษัทได้เตรียมเข้าลงทุนและพัฒนา 2 โครงการในกรุงเทพฯ และภูเก็ต รวมมูลค่า 8,856 ล้านบาท เพิ่มพอร์ตสินทรัพย์คุณภาพของกลุ่มธุรกิจโรงแรมและการบริการ ได้แก่ การเข้าลงทุนและพัฒนาใน โรงแรมแกรนด์ เมอร์เคียว แบงค็อก วินด์เซอร์ และโครงการ เดอะ เวสทิน สิเหร่ เบย์ รีสอร์ท แอนด์ สปา ภูเก็ต ช่วยเสริมศักยภาพให้กับอุตสาหกรรมการท่องเที่ยวของไทย